Γεγονότα Αυγούστου 2015



1η Αυγούστου 
Πόλεμος και επιθέσεις
Στη διάρκεια πρόσφατων επιχειρήσεων, η Τουρκία σκότωσε γύρω στα 260 μέλη του Εργατικού Κόμματος του Κουρδιστάν, τόσο στην Τουρκία όσο και στο βόρειο Ιράκ.(AFP μέσω Yahoo! News)
Οικονομία
Το Πουέρτο Ρίκο αποτυγχάνει να αποπληρώσει 58 εκατ. δολάρια που αντιστοιχούν σε ένα χρεόγραφο το οποίο λήγει σήμερα (κάτι τέτοιο ισοδυναμεί με χρεοκοπία). (AP μέσω MyWay) (zougla.gr)
Καταστροφές και δυστυχήματα
Ο Πρόεδρος της Μιανμάρ Θέιν Σέιν κηρύσσει 4 περιοχές της Μιανμάρ σε κατάσταση εκτάκτου ανάγκης, εξαιτίας των πρόσφατων πλημμυρών, που είχαν ως αποτέλεσμα να πεθάνουν τουλάχιστον 27 άνθρωποι. (BBC)

2 Αυγούστου
Πόλεμος και επιθέσεις
Σε επίθεση αυτοκτονίας του PKK σκοτώνονται 2 Τούρκοι στρατιώτες και άλλοι 24 τραυματίζονται στην τουρκική πόλη Ντογουμπεγιαζίτ της επαρχίας Αγρί κοντά στα σύνορα με το Ιράν. (BBC)
Ο πρώην αρχηγός του στρατού στο Μπουρούντι, Αντόλφ Ενσιμιριμανά, δολοφονείται στην Μπουζουμπούρα. (RFI, αρχικό στα γαλλικά) 
Καταστροφές και δυστυχήματα
Πτήση 370 των Μαλαισιανών Αερογραμμών
Ξεβράζεται στο νησί Ρεϊνιόν του Ινδικού ένα ακόμα κομμάτι που ανήκει πιθανότατα στο αεροσκάφος των μαλαισιανών αερογραμμών που εξαφανίστηκε τον Μάρτιο του 2014, με 227 επιβάτες και 12μελές πλήρωμα. (BBC)
Πολιτική και εκλογές
Ο Μπρόνουιν Μπίσοπ παραιτείται από Πρόεδρος της Βουλής των Αντιπροσώπων της Αυστραλίας έπειτα από την ανάμιξή του σε οικονομικό σκάνδαλο. (The Australian)
Ο πρωθυπουργός του Καναδά Στίβεν Χάρπερ επιβεβαιώνει ότι ζήτησε από τον Γενικό κυβερνήτη Ντέιβιντ Τζόνστον τη διάλυση του Κοινοβουλίου του Καναδά και την προκήρυξη γενικών εκλογών για τις 19 Οκτωβρίου. Αυτή θα είναι και η πιο μακρά σε διάρκεια προεκλογική εκστρατεία στη σύγχρονη ιστορία του Καναδά. (CBC)
Αθλητισμός
Στην καλαθοσφαίριση, η Ελλάδα αναδεικνύεται πρωταθλήτρια Ευρώπης στους εφήβους επικρατώντας της Τουρκίας με 64-61 στον τελικό που γίνεται στο Βόλο. (in.gr)

3 Αυγούστου 
Πόλεμος και επιθέσεις
Συριακός εμφύλιος πόλεμος
Τουλάχιστον 31 άτομα σκοτώνονται και δεκάδες τραυματίζονται από τη συντριβή μαχητικού αεροσκάφους της Συρίας σε αγορά στην πόλη Αρίχα. (TC μέσω AP) (ABC) (YNET News)
Οικονομία
Ανοίγει ξανά το Χρηματιστήριο Αξιών Αθηνών έπειτα από έναν και πλέον μήνα με την αξία των μετοχών να εμφανίζει πτώση κατά 22 τοις εκατό από τις πρώτες ώρες της συνεδρίασης. (AP)
Καταστροφές και δυστυχήματα
Από κατάρρευση ενός κτηρίου στην πόλη Θάνε της Ινδίας σκοτώνονται τουλάχιστον 12 άνθρωποι και πολλοί άλλοι εκφράζονται φόβοι ότι έχουν παγιδευτεί στα ερείπια.(NDTV) (AP)
Νόμος και έγκλημα
Το Κοινοβούλιο του Κοσόβου υπερψηφίζει τη σύσταση ειδικού δικαστηρίου για εγκλήματα πολέμου, που θα γίνει με την τροποποίηση του συντάγματος. (euronews)
Αθλητισμός
Παγκόσμιο Πρωτάθλημα Υγρού Στίβου 2015
Η Αμερικανίδα Κέιτι Λεντέκι καταρρίπτει το δικό της ρεκόρ στα 1.500μ ελεύθερο με χρόνο 15:27.71 στον τελικό στο Καζάν της Ρωσίας. (Sportsmole)

4 Αυγούστου 
Πόλεμος και επιθέσεις
Στρατεύματα από τα Ηνωμένα Αραβικά Εμιράτα παρατάσσεται στο Άντεν, για να πολεμήσει τους αντάρτες Χούθι στην Υεμένη.(tribune.gr)

Καταστροφές και δυστυχήματα
Συνολικά 25 άτομα έχουν πεθάνει από θερμοπληξία στην Ιαπωνία, όπου σημειώνεται ισχυρό κύμα καύσωνα. (naftemporiki.gr)  
Τουλάχιστον 31 άνθρωποι σκοτώνονται και γύρω στους 100 τραυματίζονται από τον εκτροχιασμό δύο τρένων στην κεντρική Ινδία. Το δυστύχημα οφείλεται στις κακές καιρικές συνθήκες, που προξένησαν το θάνατο 178 ατόμων στην Ινδία από πλημμύρες. (NDTV), (Reuters, μέσω MSN)
Σε σύγκρουση δύο πλοίων μεταξύ των νησιών Κίουα και Ρέμπα στη Λίμνη Βικτόρια πεθαίνουν αρκετά άτομα.(The Nation)
Διεθνείς σχέσεις
Η Ρωσία υποβάλλει αίτημα στα Ηνωμένα Έθνη για την επέκταση της υφαλοκρηπίδας της σε μια περιοχή 1,2 δισ. χλμ στην Αρκτική.(in.gr)

5 Αυγούστου 
Καταστροφές και δυστυχήματα
Πτήση MH370:
Ο πρωθυπουργός της Μαλαισίας Νατζίμπ Ραζάκ επιβεβαιώνει ότι τα συντρίμμια του αεροσκάφους που ανασύρθηκαν από το νησί Ρεϊνιόν στις 29 Ιουλίου προέρχονται από την Πτήση 370. Πρόκειται για την πρώτη άμεση μαρτυρία ότι το αεροπλάνο που αγνοείται από το Μάρτιο του 2014 συνετρίβη. (BBC), (MSN) 
Η Ιταλική Ακτοφυλακή και το Ιρλανδικό Ναυτικό διασώζουν 367 άτομα μετά το ναυάγιο στις ακτές της Λιβύης ενός ακόμα πλοίου με παράτυπους μετανάστες. Σε 25 ανέρχεται ο αριθμός των νεκρών. (Associated Press)
Πολιτική και εκλογές
Αμερικανικό εφετείο απορρίπτει έναν πολιτειακό νόμο του Τέξας, με βάση τον οποίο απαιτείται η επίδειξη της ταυτότητας από ψηφοφόρους προτού ψηφίσουν. (Reuters)

6 Αυγούστου 
Πόλεμος και επιθέσεις
Πόλεμος στο Αφγανιστάν:
Βομβιστής καμικάζι σκοτώνει τουλάχιστον 8 άτομα και τραυματίζει άλλα 12 στην πόλη Πουλ ι Αλάμ της επαρχίας Λογκάρ του Αφγανιστάν. (AP via ABC News America)
Σε επίθεση αυτοκτονίας που σημειώνεται σε μουσουλμανικό τέμενος στην πόλη Άμπχα της νοτιοδυτικής Σαουδικής Αραβίας, σκοτώνονται τουλάχιστον 15 άνθρωποι. Την ευθύνη για την επίθεση αναλαμβάνει το Ισλαμικό Κράτος του Ιράκ και της Συρίας. (Reuters) 

Τέχνες και πολιτισμός
Το αμερικανικό σατιρικό πρόγραμμα ειδήσεων The Daily Show βγαίνει στον αέρα για τελευταία φορά με παρουσιαστή τον κωμικό Τζον Στιούαρτ. (The New Yorker)
Πλήθος ατόμων ανά τον κόσμο εορτάζουν την 70η επέτειο από τη ρίψη της ατομικής βόμβας στην πόλη Χιροσίμα της Ιαπωνίας. (Reuters μέσω Melbourne Age)

Δυστυχήματα
Τουλάχιστον 17 άτομα, μεταξύ των οποίων και 12 αφγανοί στρατιώτες, σκοτώνονται έπειτα από τη συντριβή ελικοπτέρου στη νότια επαρχία Ζαμπούλ. (Al-Jazeera)
Από την πτώση στρατιωτικού ελικοπτέρου του Πακιστάν στην επαρχία Χάιμπερ Παχτούνκουα σκοτώνονται τουλάχιστον 11 άνθρωποι. (AP) 

Πολιτική και εκλογές
Οι υποψήφιοι του Ρεπουμπλικανικού Κόμματος για το αξίωμα του Προέδρου των ΗΠΑ συζητούν σε δύο τηλεμαχίες, στην ανεπίσημη έναρξη της προεκλογικής εκστρατείας για τις αμερικανικές προεδρικές εκλογές του 2016.(LA Times)
Ο Αντρέι Ντούντα ορκίζεται Πρόεδρος της Πολωνίας. (euronews.com)

Επιστήμη και τεχνολογία
Εγκαινιάζεται η Νέα Διώρυγα του Σουέζ παρουσία ηγετών από όλο τον κόσμο.(protothema.gr)

7 Αυγούστου 
Πόλεμος και επιθέσεις
Ύποπτοι ισλαμιστές εισβάλλουν σε δύο ξενοδοχεία στο κεντρικό Μαλί, όπου βρίσκονται άντρες της ειρηνευτικής δύναμης των Ηνωμένων Εθνών, συλλαμβάνοντας τουλάχιστον 10 ομήρους και σκοτώνοντας 3 Μαλινέζους στρατιώτες και ένα μέλος της ειρηνευτικής δύναμης του ΟΗΕ. (Times of Oman)  (Reuters) 
Πόλεμος στο Αφγανιστάν:
Σε επίθεση με βόμβα σε φορτηγό σκοτώνονται τουλάχιστον 15 άνθρωποι και άλλοι 400 τραυματίζονται στην Καμπούλ. (BBC) (WSJ)
Επίθεση σημειώνεται και έξω από την αστυνομική ακαδημία της Καμπούλ, με αποτέλεσμα το θάνατο 40 ατόμων. Την ευθύνη για την επίθεση αναλαμβάνουν οι Ταλιμπάν. (AFP μέσω ABC News)
Οι άντρες του ΙΣΙΣ εκτελούν 19 γυναίκες στη Μοσούλη του Ιράκ, επειδή αρνήθηκαν να κάνουν έρωτα με τους μαχητές της οργάνωσης, (Tribune) (Daily Caller)

Κουλτούρα
Η Βόρεια Κορέα ανακοινώνει ότι θα αλλάξει τη ζώνη ώρας της στις 15 Αυγούστου σε UTC+08:30, επιστρέφοντας στη ζώνη που ίσχυε κατά την εποχή της Κορεατικής Αυτοκρατορίας και μέχρι το 1910. (BBC)

Νόμος και έγκλημα
 Ένας ιδιοκτήτης ιστολογίου στο Μπανγκλαντές, ο 4ος που σκοτώνεται σε παρόμοια επίθεση μέσα στο 2015, κατακρεουργείται από ενόπλους με ματσέτες στην Ντάκα για τις αθεϊστικές του ιδέες. (BBC) (The Telegraph)  (The Hindu)
Σε ισόβια κάθειρξη χωρίς τη δυνατότητα χάρης καταδικάζεται από δικαστήριο στις ΗΠΑ ο Τζέιμς Έιγκαν Χολμς, που πυροβόλησε και σκότωσε πολλά άτομα σε θέατρο στην πόλη Ορόρα.(Reuters)  (AP)  (WABC)

Αθλητισμός
Το παγκόσμιο πρωτάθλημα υδατοσφαίρισης γυναικών κατακτούν οι ΗΠΑ επικρατώντας της Ολλανδίας με 5-4 στο Καζάν. (sentragoal.gr)

8 Αυγούστου 
Πόλεμος και επιθέσεις
Ένας στρατιώτης του NATO μαζί με 8 μέλη του προσωπικού και 2 Ταλιμπάν σε επίθεση που συμβαίνει στη διάρκεια της νύχτας σε στρατόπεδο στην Καμπούλ.(AFP)
Τερματίζεται η ομηρία πολλών ανθρώπων με επέμβαση μαλινέζικων και γαλλικών ειδικών δυνάμεων με επιχείρηση στο ξενοδοχείο Byblos στο κεντρικό Μαλί, μία μέρα μετά την ένοπλη επίθεση από τζιχαντιστές. Στη διάρκεια της επίθεσης σκοτώθηκαν συνολικά 12 άτομα. (in.gr)
Κυανόκρανος από τη Ρουάντα σκοτώνει συνάδελφό του από την ίδια χώρα και τραυματίζει άλλους 8 πριν αυτοκτονήσει στο αρχηγείο της ειρηνευτικής δύναμης των Ηνωμένων Εθνών στην Κεντροαφρικανική Δημοκρατία. (zougla.gr)
Καταστροφές και δυστυχήματα
Από το πέρασμα του τυφώνα Σουντελόρ στην Ταϊβάν σκοτώνονται τουλάχιστον 4 άτομα, ισάριθμα αγνοούνται και άλλα 64 τραυματίζονται.(CNA μέσω Focus Taiwan), (AP μέσω New York Times)
Αθλητισμός
Στο κρίκετ η Αγγλία κερδίζει ξανά τον τίτλο The Ashes έχοντας διατηρήσει το αήττητο του 3–1 στη σειρά των Ashes για το 2015. (BBC)
Στο ράγκμπι, η Αυστραλία κατακτά το Πρωτάθλημα ράγκμπι του 2015 επικρατώντας με 27–19 της Νέας Ζηλανδίας. (WA Today)
Στην υδατοσφαίριση, στο παγκόσμιο πρωτάθλημα υγρού στίβου στο Καζάν η Σερβία νικά 11-4 την Κροατία στον τελικό και κατακτά τον παγκόσμιο τίτλο στους άνδρες. (real.gr)
Η εθνική Ελλάδας κατακτά την 3η θέση επικρατώντας με 11-9 στα πέναλτι (κανονικός αγώνας 7-7) της ομάδας της Ιταλίας.(sport24.gr)

9 Αυγούστου 
Νόμος και έγκλημα
Εκδίδεται ένταλμα σύλληψης του στενού συγγενή του προέδρου της Συρίας Μπασάρ Αλ Ασάντ, Σουλεϊμάν Χιλάλ Αλ Ασάντ, έπειτα από το φόνο του συνταγματάρχη Χασάν Αλ Σεΐχ από τις ένοπλες δυνάμεις της Συρίας. (The News Hub)
Καταστροφές και δυστυχήματα
Τουλάχιστον 22 είναι οι νεκροί ή αγνοούμενοι στην Κίνα και στην Ταϊβάν και εκατομμύρια οικίες έμειναν χωρίς ηλεκτρικό έπειτα από το πέρασμα του τυφώνα Σουντελόρ που ενέσκηψε από αμφότερες τις χώρες χθες. (USA Today)
Πολιτική και εκλογές
Στις κάλπες για τις βουλευτικές εκλογές προσέρχονται οι κάτοικοι στην Αϊτή με τη συμμετοχή περισσότερων από 1.800 υποψηφίων και δεκάδων κομμάτων. (euronews.com)
Στην Αργεντινή, διεξάγονται προκριματικές προεδρικές εκλογές. (in.gr)

10 Αυγούστου 
Πόλεμος και επιθέσεις
Στο Αφγανιστάν σκοτώνονται τουλάχιστον 5 άτομα στην είσοδο του διεθνούς αεροδρομίου της Καμπούλ, σε μία ακόμη επίθεση των Ταλιμπάν. (BBC)
Στη διάρκεια επίθεσης με μαχαίρι στο κατάστημα ΙΚΕΑ της πόλης Βάστερας της Σουηδίας, σκοτώνονται 2 άτομα και ένα τρίτο τραυματίζεται σοβαρά. (BBC News, via MSN)

Οικονομία και επιχειρήσεις
Η Google δημιουργεί τη νέα εταιρεία Alphabet Inc. που περιέχει την Google Inc. και την Calico περιέχοντας τις Google Ventures, Google Capital, Google X και άλλες θυγατρικές. (Bloomberg)
Δυστυχήματα και καταστροφές
Ο αριθμός των νεκρών από τις πλημμύρες στη Μιανμάρ έφτασε τους 100 και των πληγέντων υπερέβη το 1 εκατομμύριο. (AAP μέσω Sky News Australia) 

Πολιτική και εκλογές
Ο Τόνι Σμιθ εκλέγεται Πρόεδρος της Βουλής των Αντιπροσώπων της Αυστραλίας στη θέση του παραιτηθέντος έπειτα από οικονομικό σκάνδαλο Μπρόνουιν Μπίσοπ. (Sydney Morning Herald)

11 Αυγούστου 
Πόλεμος και επιθέσεις
Σε βομβιστική επίθεση που συνδέεται με την Μπόκο Χαράμ στην πολιτεία Μπόρνο της Νιγηρίας σκοτώνονται 50 άνθρωποι. (BBC) 
Οικονομία
Η Λαϊκή Τράπεζα της Κίνας υποτιμά το γιουάν κατά 2% σε μία προσπάθεια για αναθέρμανση της οικονομίας. (The Guardian)
Δυστυχήματα και καταστροφές
Κύμα καύσωνα με τουλάχιστον 42 νεκρούς, πλήττει την Αίγυπτο την τελευταία εβδομάδα. (AP)
Από πλημμύρες στην Αργεντινή σκοτώνονται τουλάχιστον 3 άτομα και 11.000 αναγκάζονται να εγκαταλείψουν τα σπίτια τους. (AFP μέσω ABC News)
Στην Ιαπωνία το πυρηνικό εργοστάσιο του Σεντάι στην επαρχία Καγκοσίμα στο νησί Κιούσου θέτει ξανά σε λειτουργία τον αντιδραστήρα 
νούμερο 1, για πρώτη φορά μετά την πυρηνική καταστροφή στη Φουκουσίμα το 2011. (UPI) (CNN)
Πολιτική και εκλογές
Το Κοινοβούλιο του Ιράκ εγκρίνει τα μέτρα για την πάταξη της διαφθοράς και την κατάργηση αξιωμάτων. (Radio Free Europe)

12 Αυγούστου 
Πόλεμος και επιθέσεις
Τουλάχιστον 40 άτομα σκοτώνονται και πάνω από 180 τραυματίζονται σε επιθέσεις στη Δαμασκό στη διάρκεια επίσκεψης του Ιρανού υπουργού Εξωτερικών Σαρίφ. (The News Hub)
Δυστυχήματα και καταστροφές
Από δύο τεράστιες εκρήξεις στην κινεζική πόλη Τιαντζίν σκοτώνονται τουλάχιστον 17 άτομα, 11 τραυματίζονται σοβαρά και εκατοντάδες άλλων οδηγούνται στα νοσοκομεία.(BBC)(NBC News) (CCTV)

Νόμος και έγκλημα
Στη διάρκεια δύο ετών, 280 με 300 παιδιά έχουν υποστεί σεξουαλική κακοποίηση από συμμορία με 20 ή και 25 δράστες στο Πακιστάν. Οι βιασμοί βιντεοσκοπήθηκαν. (CNN) (Anadolu Agency) (BBC)

Πολιτική και εκλογές
Στη Βόρεια Κορέα, πιστεύεται ότι ο αντιπρόεδρος της κυβέρνησης Τσόε Γιον Γκον εκτελέστηκε φέτος επειδή εξέφρασε τη δυσαρέσκειά του για τις πολιτικές του ηγέτη Κιμ Γιονγκ-ουν. (Reuters)  (AFP)
Ο Ντέσι Μπουτέρσε ορκίζεται για 2η θητεία ως Πρόεδρος του Σουρινάμ. (AP μέσω StarTribune)

13 Αυγούστου
Πόλεμος και επιθέσεις
Τουλάχιστον 76 άνθρωποι σκοτώνονται και άλλοι 212 τραυματίζονται από έκρηξη παγιδευμένου φορτηγού στη Βαγδάτη του Ιράκ. Το Ισλαμικό Κράτος του Ιράκ και της Συρίας αναλαμβάνει την ευθύνη.(Reuters)  (Daily Mail)
Δυστυχήματα και καταστροφές
Από τη συντριβή αιγυπτιακού στρατιωτικού αεροσκάφους εξαιτίας τεχνικής βλάβης κοντά στα σύνορα με τη Λιβύη σκοτώνονται 4 μέλη του πληρώματος και άλλα 2 τραυματίζονται. (ABC μέσω AP)
Νόμος και έγκλημα
Μασκοφόροι ένοπλοι σκοτώνουν 19 άτομα και τραυματίζουν άλλα 7 σε διάφορες τοποθεσίες του Σάο Πάολο τη νύχτα.(BBC) (ABC)

14 Αυγούστου
Οικονομία
Η Βουλή των Ελλήνων εγκρίνει (με 222 θετικές ψήφους) το τρίτο πακέτο μέτρων στήριξης της οικονομίας (3ο Μνημόνιο) της κυβέρνησης του Αλέξη Τσίπρα, παρότι σχεδόν το 1/3 από το κόμμα του, τον ΣΥΡΙΖΑ, καταψηφίζουν. Ο Αλέξης Τσίπρας θα ζητήσει ψήφο εμπιστοσύνης μετά την πληρωμή της χώρας στην Ευρωπαϊκή Κεντρική Τράπεζα, που θα γίνει στις 20 Αυγούστου. (The Guardian) (International New York Times) 
Οι υπουργοί στο μεγάλο σε διάρκεια Eurogroup εγκρίνουν το νέο οικονομικό πακέτο για την Ελλάδα, ύψους 85 δισ. ευρώ.
(Forex)  (The Guardian) 
Διεθνείς σχέσεις
Επαναλειτουργεί επίσημα η αμερικανική πρεσβεία στην Αβάνα από τον Αμερικανό υπουργό Εξωτερικών Τζον Κέρι. Για πρώτη φορά έπειτα από 54 χρόνια υψώνεται η σημαία των Ηνωμένων Πολιτειών στο κτήριο.(CNN) (Washington Post) (NBC)
Καταστροφές και δυστυχήματα
Σε τροχαίο δυστύχημα σκοτώνονται 13 προσκυνητές και άλλοι 11 τραυματίζονται κοντά στην πόλη Τζαμσεντπούρ της Ινδίας στην πολιτεία Τζαρκάντ. (IBN Live)

15 Αυγούστου
Πόλεμος και επιθέσεις
Σε βομβιστικές επιθέσεις του ΙΣΙΣ σκοτώνονται 21 άτομα και περισσότερα από 100 τραυματίζονται σε σιιτική συνοικία στη Βαγδάτη. (The News Hub)
Τέχνες και κουλτούρα
Ο κόσμος εορτάζει την 60ή επέτειο από τον τερματισμό του Δευτέρου Παγκοσμίου Πολέμου. (AFP/Reuters μέσω ABC News Australia), (ABC News Australia)
Η Βόρεια Κορέα αλλάζει τη ζώνη ώρας της σε 8,5 ώρες μπροστά από την ώρα UTC για να τιμήσει την 70ή επέτειο από την απελευθέρωση της Κορεατικής Χερσονήσου. (South China Morning Post)
Δυστυχήματα και καταστροφές
 Τουλάχιστον 40 επίδοξοι μετανάστες πεθαίνουν από ασφυξία σε πλοίο στη Μεσόγειο κοντά στις ακτές της Λιβύης.
(Reuters)

16 Αυγούστου
Πόλεμος και επιθέσεις
Εμφύλιος πόλεμος στη Συρία:
Περισσότερα από 80 άτομα έχουν σκοτωθεί και εκατοντάδες έχουν τραυματιστεί έπειτα από σειρά αεροπορικών επιδρομών από τη συριακή πολεμική αεροπορία στην πόλη Ντούμα, σύμφωνα με το Συριακό Παρατηρητήριο Ανθρωπίνων Δικαιωμάτων. (BBC) (IBT) (Reuters)  (Xinhua)
Σε συμπλοκή στην επαρχία Καρς της Τουρκίας σκοτώνεται 1 στρατιώτης το τουρκικού στρατού και 3 μαχητές του PKK. (Daily Star μέσω Reuters) 
Καταστροφές και δυστυχήματα
Ο αριθμός των θυμάτων από τις εκρήξεις στην πόλη Τιαντζίν της Κίνας ανέρχεται στα 112 και οι αγνοούμενοι είναι 95. (Reuters) 
Εξαφανίζεται ινδονησιακό αεροσκάφος στη Δυτική Παπούα με 54 άτομα να επιβαίνουν σε αυτό. (BBC), (AFP via Yahoo!)
Ο Ισημερινός κηρύσσει σε κατάσταση εκτάκτου ανάγκης την περιοχή κοντά στο ηφαίστειο Κοτοπάξι κοντά στην πρωτεύουσα Κίτο. Η τελευταία μεγάλη έκρηξη έγινε το 1877. (BBC) (Dalje.com)
Πολιτική και εκλογές
Πλήθη συρρέουν ανά τη Βραζιλία, απαιτώντας την καθαίρεση της προέδρου της χώρας Ντίλμα Ρουσέφ εξαιτίας ενός σκανδάλου δωροδοκίας και διαφθοράς στο οποίο εμπλέκονται ανώτατα στελέχη του κυβερνώντος Κόμματος των Εργατών. (France 24)
Αθλητισμός
Παγκόσμιο Κύπελλο Νέτμπολ
Στο νέτμπολ η Αυστραλία νικά με 58–55 τη Νέα Ζηλανδία στον τελικό του Παγκοσμίου Κυπέλλου στο Σίδνεϊ.
(Fox Sports Australia)

17 Αυγούστου 
Πόλεμος και επιθέσεις
Από έκρηξη βόμβας κοντά στο ιερό του Εραβάν στην Μπανγκόκ της Ταϊλάνδης σκοτώνοντας τουλάχιστον 19 άτομα και τραυματίζοντας 123 άλλους. (Sky News) (Reuters)  (Bangkok Post) (NZ Herald) (Al Jazeera English Online)

Καταστροφές
Από το κύμα καύσωνα που πλήττει τη Μέση Ανατολή οι θάνατοι στην Αίγυπτο φτάνουν τους 100.(Al Jazeera English Online)
Νόμος και έγκλημα
Εγκρίνεται από τον πρόεδρο στην Αίγυπτο ένας νέος αντιτρομοκρατικός νόμος. (Al Jazeera English Online) (BBC)

Πολιτική και εκλογές
Βουλευτικές εκλογές στη Σρι Λάνκα 2015
Στις κάλπες προσέρχονται οι πολίτες στη Σρι Λάνκα για τις γενικές εκλογές, με το Ενωτικό Εθνικό Κόμμα να παραμένει στην εξουσία. (BBC) (Al Jazeera English Online)

18 Αυγούστου 
Κουλτούρα
Δύο γυναίκες πετυχαίνουν στις εξετάσεις για τη Σχολή Καταδρομέων του Αμερικανικού Στρατού και γίνονται οι πρώτες που κατορθώνουν κάτι τέτοιο. (AP, μέσω MSN) 
 
Καταστροφές και δυστυχήματα
Ινδονησιακά πληρώματα εντοπίζουν τα πτώματα και των 54 επιβαινόντων στην Πτήση 257 της Trigana Air Serviceσε μία απομακρυσμένη περιοχή της επαρχίας Παπούα.(New York Times) (CNN via Twitter)

Πολιτική και εκλογές
Ο Πρωθυπουργός της Τουρκίας Αχμέτ Νταβούτογλου καταθέτει την εντολή για σχηματισμό κυβέρνησης στον πρόεδρο, μετά την αποτυχία των συνομιλιών με άλλα κόμματα. Αυτό ενισχύει τις πιθανότητες για διεξαγωγή πρόωρων εκλογών στη χώρα. (BBC) (The News Hub)

19 Αυγούστου 
Πόλεμος και επιθέσεις
Τουλάχιστον 151 άτομα σκοτώθηκαν την περασμένη εβδομάδα σε μια νέα επίθεση της Μπόκο Χαράμ στη βορειοανατολική Νιγηρία.(Independent) (AFP via Times Live)
Συριακός εμφύλιος πόλεμος:
Μαχητές του Ισλαμικού Κράτους αποκεφαλίζουν τον 82χρονο λόγιο Χαλέντ Ασάντ, επικεφαλής των αρχαιοτήτων στην Παλμύρα.(Reuters)  (BBC)
Βομβιστής καμικάζι σκοτώνει τουλάχιστον 20 στρατιώτες του ιρακινού στρατού στην πόλη Μπάιτζι. (Al-Arabiyah)
Τουλάχιστον 8 στρατιώτες σκοτώνονται σε βομβιστική επίθεση ανταρτών του Κουρδικού Εργατικού Κόμματος στην Τουρκία.(NY Times) (Independent)
Οικονομία
Η γερμανική Bundestag εγκρίνει το τρίτο πρόγραμμα στήριξης για την Ελλάδα. (The Guardian)
Πολιτική και εκλογές
Το επίλεκτο σώμα του Αμερικανικού Ναυτικού SEALS ανακοινώνουν ότι σχεδιάζουν να επιτρέψουν και σε γυναίκες να καταταγούν, για πρώτη φορά στην ιστορία.(Navy Times)
Αθλητισμός
Νέος πρόεδρος της IAAF εκλέγεται ο Βρετανός Ολυμπιονίκης του στίβου, Σεμπάστιαν Κόου, ο οποίος θα αντικαταστήσει τον Σενεγαλέζο Λαμίν Ντιάκ. (BBC) (Al Jazeera English Online)

20 Αυγούστου 
Πόλεμος και επιθέσεις
Η Βόρεια και η Νότια Κορέα ανταλλάσσουν πυρά στα σύνορα στη Γιοντσόν, γεγονός που οδηγεί τη Νότια Κορέα να διατάξει την απομάκρυνση των πολιτών της από την περιοχή. (Sky News) (BBC)
Οικονομία
Λίγες ώρες μετά την κυβερνητική ανακοίνωση ότι το Καζακστάν θα εγκαταλείψει το συναλλαγματικό σύστημα που βασίζεται στο νόμισμα αντικαθιστώντας το με ένα πιο ελεύθερο σύστημα συναλλαγών, το τενγκε χάνει το 26% της αξίας του έναντι του αμερικανικού δολαρίου. (Radio Free Europe/Radio liberty)
Δυστυχήματα
Τουλάχιστον 7 άτομα σκοτώνονται έπειτα από τη σύγκρουση στον αέρα δύο αεροσκαφών, κοντά στην Μπρατισλάβα, πρωτεύουσα της Σλοβακίας. (The Independent)
Πολιτική και εκλογές 
Ο Πιερ Νκουρουνζίζα ορκίζεται Πρόεδρος του Μπουρούντι για 3η θητεία.(BBC)
Ο Πρωθυπουργός της Ελλάδας, Αλέξης Τσίπρας, ανακοινώνει την παραίτησή του και προκηρύσσει πρόωρες βουλευτικές εκλογές για τις 20 Σεπτεμβρίου. (The Telegraph)  (BBC) (Al Jazeera English Online)
Ο Πρόεδρος της Γουινέας-Μπισσάου Ζοζέ Μάριο Βαζ διορίζει νέο πρωθυπουργό τον Μπασίρο Τζα, λίγες μέρες μετά την απόλυση του Ντομίνγκο Σιμόες Περέιρα, που προκάλεσε αντιδράσεις και κενό εξουσίας.(Reuters) 
Επιστήμη
Επιστήμονες στις ΗΠΑ ανακοινώνουν ότι ο Ιούλιος του 2015 ήταν ο θερμότερος μήνας παγκοσμίως από τότε που ξεκίνησαν να μετρούν τις θερμοκρασίες, το 1880. (CBS News) (NOAA)

21 Αυγούστου 
Πόλεμος και επιθέσεις
Ο ανώτατος ηγέτης της Βόρειας Κορέας Κιμ Γιονγκ-ουν διατάσσει τον Λαϊκό Στρατό της Κορέας να είναι σε πολεμική ετοιμότητα έπειτα από την ανταλλαγή πυρών με τη Νότια Κορέα τη χθεσινή ημέρα. (BBC) (Al Jazeera English Online)
Το Ισλαμικό Κράτος του Ιράκ και της Συρίας καταστρέφει το ιστορικό Μοναστήρι Μαρ Ελιάν στην κυβερνητική επαρχία Χομς της Συρίας. (AP)
Τουλάχιστον 65 πολίτες σκοτώνονται έπειτα από αεροπορικές επιθέσεις του συνασπισμού δυνάμεων με επικεφαλής τη Σαουδική Αραβία στην πόλη Ταΐζ της Υεμένης. (BBC)
Κουλτούρα
Ανακαλύπτεται ένα μπουκάλι που περιέχει ένα γράμμα από το βρετανό θαλάσσιο βιολόγο Τζορτζ Πάρκερ Μπίντερ τον Τρίτο. Η ανακάλυψη έγινε από μία γυναίκα που ήταν σε διακοπές στη Γερμανία. Εάν επιβεβαιωθεί, θα είναι το αρχαιότερο μήνυμα σε μπουκάλι που έχει βρεθεί στα παγκόσμια χρονικά. (MSN)
Καταστροφές και δυστυχήματα
Ο τυφώνας Γκόνι σκοτώνει 2 άτομα στις Φιλιππίνες και στην Ταϊβάν και αναγκάζει χιλιάδες άλλων να εγκαταλείψουν τις εστίες τους.(AFP μέσω ABC Online)
Πολιτική και εκλογές
Ο Ρανίλ Γουικρεμεσίνγκε ορκίζεται πρωθυπουργός της Σρι Λάνκα έπειτα από τα πολύ καλά αποτελέσματα για το Ενωτικό Εθνικό Μέτωπο για Καλή Διοίκηση στις πρόσφατες βουλευτικές εκλογές. (AP via Star Tribune)
Ελληνικές βουλευτικές εκλογές Σεπτεμβρίου 2015
Στην Ελλάδα, 25 βουλευτές του κυβερνώντος ΣΥΡΙΖΑ ανακοινώνουν τη δημιουργία νέου κόμματος της Λαϊκής Ενότητας, με επικεφαλής τον πρώην υπουργό Ενέργειας Παναγιώτη Λαφαζάνη. (BBC) (To Vima)
Τουρκικές γενικές εκλογές Νοεμβρίου 2015:
Ο Πρόεδρος της Τουρκίας Ρετζέπ Ταγίπ Ερντογάν ζητά τη διεξαγωγή πρόωρων εκλογών για την 1η Νοεμβρίου, έπειτα από την αδυναμία σχηματισμού κυβέρνησης από το χωρίς πλειοψηφία κοινοβούλιο που προέκυψε από τις προηγούμενες εκλογές. (BBC)
Διεθνείς σχέσεις
Οι ΗΠΑ σταματούν και στη συνέχεια επαναλαμβάνουν την ετήσια στρατιωτική άσκηση με τη Νότια Κορέα, Foal Eagle, εν μέσω της κλιμακούμενης έντασης στην περιοχή.(CNN) (Washington Post) 
Αθλητισμός
 Νοτιοκορεάτες έφηβοι έλαβαν μέρος σε διεθνές τουρνουά ποδοσφαίρου με παίκτες ηλικίας κάτω των 15 ετών στην πρωτεύουσα της Βόρειας Κορέας, Πιονγιάνγκ. Στον πρώτο αγώνα η Νότια Κορέα κέρδισε την ομάδα της Κίνας. (Wall Street Journal)

22 Αυγούστου 
Πόλεμος και επιθέσεις
Καθώς κλιμακώνεται η ένταση στην Κορεατική Χερσόνησο, η Νότια Κορέα απομακρύνει τους πολίτες της κοντά στα σύνορα με τη Βόρεια Κορέα. Συνομιλίες σε υψηλό επίπεδο για την αποκλιμάκωση της έντασης διεξάγονται στην πόλη Παμουτζόν. (Yonhap) 
Επίθεση αυτοκτονίας πραγματοποιεί βομβιστής σε στρατιωτική βάση στην πόλη Κισμάιο της Σομαλίας, με αποτέλεσμα να υπάρχουν πολλά θύματα. (Reuters) 
Περισσότερα από 50 άτομα σκοτώνονται στην ανταρτοκρατούμενη πόλη Ντούμα της Συρίας, κοντά στην πρωτεύουσα Δαμασκό, έπειτα από επιθέσεις με ρουκέτες που έριξαν δυνάμεις πιστές στον πρόεδρο Άσαντ. (Reuters) 
Καταστροφές και δυστυχήματα
Επτά νεκρούς και 2 αγνοούμενους αφήνει στο πέρασμά του ο τυφώνας Γκόνι καθώς μετακινείται από τις Φιλιππίνες προς την Ταϊβάν και την Οκινάουα της Ιαπωνίας.(AP μέσω Hindustan Times) 
Στην Κίνα το Κρατικό Συμβούλιο διατάζει τη διεξαγωγή έρευνας μιας από τις πολύνεκρες εκρήξεις στην πόλη Τιαντζίν, με τον αριθμό των νεκρών να έχει ανέλθει στους 121. (Xinhua via icrossChina), (AP via Fox News)
Από τη συντριβή αεροσκάφους τύπου Hawker Hunter στη διάρκεια αεροπορικής επίδειξης στο Αεροδρόμιο Σόρεχαμ του Δυτικό Σάσεξ στο Ηνωμένο Βασίλειο, σκοτώνονται 11 άτομα και άλλα 15 τραυματίζονται. (BBC News Online) (News24)
Διεθνείς σχέσεις
Ο Πρωθυπουργός της Ρωσίας Ντμίτρι Μεντβέντεφ επισκέπτεται τα διαφιλονικούμενα νησιά Κουρίλες πυροδοτώντας την αντίδραση της Ιαπωνίας. (Reuters μέσω Yahoo! News)
Νόμος και έγκλημα
Ταυτοποιείται ο δράστης της χθεσινής επίθεσης σε αμαξοστοιχία που εκτελούσε το δρομολόγιο Άμστερνταμ - Παρίσι. Πρόκειται για έναν 26χρονο μαροκινό, ο οποίος εξουδετερώθηκε από 4 επιβάτες. (in.gr)
Πολιτική
Ο Πρόεδρος του Κράτους της Παλαιστίνης Μαχμούντ Αμπάς παραιτείται από την Εκτελεστική Επιτροπή της Οργάνωσης για την Απελευθέρωση της Παλαιστίνης. (Jerusalem Post)

23 Αυγούστου 
Πόλεμος και επιθέσεις
Εμφύλιος πόλεμος στην Υεμένη
Οι πολεμιστές της Αλ Κάιντα καταλαμβάνουν τον στρατηγικής σημασίας λιμένα Άντεν στην Υεμένη. Η πόλη είχε ανακαταληφθεί από τις κυβερνητικές δυνάμεις την περασμένη εβδομάδα.(Reuters) 
Σκοτώνεται σε επίθεση των ανταρτών Χούθι ένας Σαουδάραβας στρατηγός. (BBC)
Καταστροφές
Σε 7 ανέρχεται ο αριθμός των νεκρών από τις πλημμύρες στο κρατίδιο Άσαμ της Ινδίας, με 650.000 άτομα να έχουν εγκαταλείψει τις εστίες τους. (Hindustan Times) 
Ο τυφώνας Γκόνι αφήνει 15 νεκρούς και 12 αγνοουμένους στις Φιλιππίνες.(AP) 

Διεθνείς σχέσεις
Ανοίγουν ξανά τις πρεσβείες τους το Ηνωμένο Βασίλειο και το Ιράν, που είχαν κλείσει εξαιτίας της κατάληψης από Ιρανούς διαδηλωτές στη βρετανική πρεσβεία στις 29 Νοεμβρίου 2011. (Reuters) 

Νόμος και έγκλημα
Τα πτώματα περισσότερων από 20 ατόμων ανακαλύπτονται στη Μαλαισία και πιστεύεται ότι είναι θύματα υπόθεσης εμπορίας ανθρώπων, που θάφτηκαν σε μαζικούς τάφους κοντά στα σύνορα με την Ταϊλάνδη. (Reuters μέσω The Guardian)

24 Αυγούστου 
Οικονομία
Εν μέσω φόβων για την οικονομία της Κίνας, οι διεθνείς χρηματαγορές ανά τον κόσμο παρουσιάζουν πτώση. Ο Ντάου Τζόουνς στη Νέα Υόρκη σημειώνει πτώση 1000 μονάδων κατά την έναρξη της συνεδρίασης στη Γουόλ Στριτ. (The New York Times), (The Guardian)
Το νοτιοαφρικανικό ραντ σημειώνει τη μεγαλύτερη πτώση στα χρονικά έναντι του αμερικανικού δολαρίου. (BBC)

Καταστροφές
Η φωτιά στο Οκάνογκαν γίνεται η μεγαλύτερη στην ιστορία της Ουάσινγκτον. (NBC)
Και οι 6 επιβαίνοντες είναι νεκροί έπειτα από την πτώση τουριστικού υδροπλάνου στη βόρεια ακτή του Κεμπέκ.(Toronto Sun)

Διεθνείς σχέσεις
Σε αποκλιμάκωση της έντασης στην Κορεατική Χερσόνησο συμφωνούν η Βόρεια και η Νότια Κορέα έπειτα από μαραθώνιο συνομιλιών. (CNN)

Πολιτική
Ο Πρωθυπουργός της Γουινέας-Μπισσάου Μπασίρο Τζα απολύει τους επικεφαλής της Κρατικής Ραδιοτηλεόρασης, Μουνίρο Κόντε και Πάουλα Μιέλο, κατηγορώντας τους για πολιτική "μεροληψία". (Yahoo News)
Ο Πρόεδρος της Τουρκίας Ρετζέπ Ταγίπ Ερντογάν προκηρύσσει νέες εκλογές για τον Νοέμβριο του 2015, καθώς ναυάγησαν οι προσπάθειες για σχηματισμό κυβέρνησης εντός της προθεσμίας μετά τις γενικές εκλογές του Ιουνίου.(AP μέσω Hawaii Now)

Αθλητισμός
Παγκόσμιο Πρωτάθλημα Στίβου 2015
Η Σέλι Αν Φρέιζερ Πράις νικά οριακά τη Δάφνη Σίπερς στον τελικό των 100μ γυναικών στο Πεκίνο. (Sentra Goal)

25 Αυγούστου 
Πόλεμος και επιθέσεις
Μπόκο Χαράμ
Μία έφηβη καμικάζι σκοτώνει 5 άτομα και τραυματίζει άλλα 14 σε επίθεση αυτοκτονίας στην περιοχή Νταματούρου της βορειοανατολικής Νιγηρίας. (AP μέσω Fox News)
Δυστυχήματα
Από έκρηξη αερίου στην πόλη Χεράτ του Αφγανιστάν σκοτώνονται 11 άτομα και άλλα 18 τραυματίζονται. (AP μέσω Ahram Online)
Διεθνείς σχέσεις
Ο πολύ μεγάλος αριθμός μεταναστών που διέσχισαν τα Βαλκάνια έχει ως αποτέλεσμα τη μεγάλη συρροή μεταναστών στην Ουγγαρία παρά την οικοδόμηση τείχους στα σύνορα με τη Σερβία. (AP μέσω The Columbian)
Νόμος και έγκλημα
Σε επεισόδιο με πυροβολισμούς σε καταυλισμό Ρομά στην πόλη Ροέ της Σομ, στη Γαλλία, σκοτώνονται 4 άτομα και άλλα 3 τραυματίζονται σοβαρά από ύποπτο ένοπλο προερχόμενο από την ίδια κοινότητα.(Irish Times) (L'Express) 

Πολιτική και εκλογές
Στη Σιγκαπούρη διαλύεται το Κοινοβούλιο ενόψει των γενικών εκλογών που θα διεξαχθούν στις 11 Σεπτεμβρίου. (AFP/Reuters μέσω ABC Australia)

26 Αυγούστου 
Πόλεμος και επιθέσεις
Πόλεμος στο Αφγανιστάν:
Δύο στρατιώτες του NATO σκοτώνονται από πυρά αντρών που φορούσαν στολές του στρατού του Αφγανιστάν. (AFP μέσω France24)
Ισλαμικό Κράτος του Ιράκ και της Συρίας
Το ΙΣΙΣ κατέστρεψε δύο ισλαμικά ιερά στην Παλμύρα. (CNN)

Επιστήμη
Πέθανε το μικρότερο από τα δύο γιγάντια πάντα που είχαν γεννηθεί στις 22 του μηνός στο Εθνικό Ζωολογικό Πάρκο Σμιθσόνιαν της πολιτείας Ουάσινγκτον. (Smithsonian)

Δυστυχήματα και καταστροφές
Σουηδικά σωστικά συνεργεία ανακαλύπτουν τις σορούς 51 μεταναστών στο αμπάρι ενός πλοίου στα ανοικτά των ακτών της Λιβύης στη διάρκεια σωστικής επιχείρησης στη Μεσόγειο, κατά την οποία σώθηκαν 439 άλλα άτομα. Επιπρόσθετα, 3 γυναίκες βρίσκονται νεκρές σε άλλη βάρκα με μετανάστες και ανακαλύπτεται ένα ακόμα πτώμα στη διάρκεια 10 επιχειρήσεων διάσωσης που είχαν ως αποτέλεσμα να σωθούν γύρω στα 3.000 άτομα, σύμφωνα με την ιταλική Ακτοφυλακή. (Reuters)  (AP μέσω Columbus Republic)

Νόμος και έγκλημα
Στη διάρκεια τηλεοπτικής συνέντευξης, δολοφονούνται από πυρά ενόπλου η ρεπόρτερ της αμερικανικής τηλεόρασης Άλισον Πάρκερ και ο εικονολήπτης Άνταμ Γουάρντ στη Μονέτα της Βιρτζίνια. Η Βίκι Γκάρτνερ, που έδινε τη συνέντευξη, τραυματίστηκε. Ο δράστης, Βέστερ Φλέιναγκαν ανεβάζει μετά ένα βίντεο με τη στιγμή του φόνου και στη συνέχεια αυτοκτονεί. (WTKR)
Ο Τζέιμς Έιγκαν Χολμς καταδικάζεται επίσημα σε 12 φορές ισόβια και 3.318 χρόνια κάθειρξης για το φόνο 12 ατόμων και τον τραυματισμό άλλων 70 σε κινηματογράφο στην πόλη Ορόρα του Κολοράντο των ΗΠΑ.(AP via U.S. News & World Report) (CNN)

27 Αυγούστου 
Πόλεμος και επιθέσεις
Παρά την κατάπαυση του πυρός που συμφωνήθηκε στο Μινσκ τον περασμένο Φεβρουάριο, συνεχίζονται οι συγκρούσεις στην ανατολική Ουκρανία. Στις τελευταίες συγκρούσεις με φιλορώσους αυτονομιστές σκοτώνονται 7 Ουκρανοί στρατιώτες και 1 άμαχη. (naftemporiki.gr) 

Δυστυχήματα και καταστροφές
Ανατρέπονται στα ανοικτά της ακτής της Ζουγουάρα στη Λιβύη δύο βάρκες γεμάτες επίδοξους μετανάστες. Οι νεκροί υπερβαίνουν τους 30 και οι αγνοούμενοι είναι δεκάδες.(BBC)
Στο νησί Δομινίκα της Καραϊβικής πεθαίνουν 20 άτομα από τις πλημμύρες και τις κατολισθήσεις που προκάλεσε η τροπική καταιγίδα Έρικα. (WRAL)

Πολιτική και εκλογές
Ορκίζεται υπηρεσιακή Πρωθυπουργός της Ελλάδας η πρόεδρος του Αρείου Πάγου, Βασιλική Θάνου και γίνεται η πρώτη γυναίκα στο αξίωμα αυτό στην Ελλάδα. (in.gr) 
Χιλιάδες διαδηλωτών κατέρχονται σε γενική απεργία στη Γουατεμάλα απαιτώντας να παραιτηθεί ο πρόεδρος Ότο Πέρες Μολίνα, ο οποίος κατηγορείται για διαφθορά. Για την υπόθεση έχουν παραιτηθεί την τελευταία εβδομάδα 5 από τους 13 συνολικά υπουργούς της κυβέρνησης, ενώ προχθές το Ανώτατο Δικαστήριο υιοθέτησε ομόφωνα ένα ψήφισμα για την καθαίρεση του προέδρου. (Bloomberg) (Bayou Buzz) (The Weather Space)

28 Αυγούστου 
Πόλεμος και επιθέσεις
Πόλεμος του Κασμίρ
Η Ινδία και το Πακιστάν ανταλλάσσουν πυρά στα μεταξύ τους σύνοραwi, με αποτέλεσμα να σκοτωθούν 2 Ινδοί άμαχοι και άλλοι 16 να τραυματιστούν. (AP μέσω KSL)

Νόμος και έγκλημα
Μεταναστευτικό ρεύμα στην Ευρώπη:
Γίνονται γνωστές περισσότερες λεπτομέρειες στην Αυστρία για τους νεκρούς πρόσφυγες που βρέθηκαν μέσα σε φορτηγό κοντά στην Ουγγαρία. Ο αριθμός των νεκρών ανέρχεται στους 71 και ήταν ήδη νεκροί κατά την είσοδο του οχήματος στην Αυστρία. (in.gr)
Συλλαμβάνονται 3 άτομα στην Ουγγαρία για τους θανάτους. (AP μέσω New York Times)

Δυστυχήματα και καταστροφές
Στο Εσουατίνι, 38 νεαρά κορίτσια και γυναίκες σκοτώνονται και άλλες 20 τραυματίζονται από τη σύγκρουση με άλλο όχημα του φορτηγού που τις μετέφερε προκειμένου να λάβουν μέρος σε γιορτή προς τιμήν του βασιλιά. (skai.gr)

Διεθνείς σχέσεις
Η Κολομβία και η Βενεζουέλα ανακαλούν αντίστοιχα τους πρεσβευτές τους, καθώς κλιμακώνεται η ένταση μετά το ανθρωποκυνηγητό που εξαπέλυσε η Βενεζουέλα εναντίον των Κολομβιανών μεταναστών. (BBC)

29 Αυγούστου 
Πόλεμος και επιθέσεις
Εμφύλιος πόλεμος στο Νότιο Σουδάν
Τίθεται σε ισχύ η κατάπαυση του πυρός που συμφωνήθηκε ανάμεσα στις δυνάμεις του προέδρου Σάλβα Κίιρ και στις δυνάμεις των ανταρτών, με καταγγελίες για παραβίαση της εκεχειρίας από την πρώτη ημέρα.(AFP μέσω Times Live), (AFP μέσω Daily Star) 
Ισλαμικό Κράτος του Ιράκ και της Συρίας
Η Τουρκία πραγματοποιεί τους πρώτους της αεροπορικούς βομβαρδισμούς εναντίον του ΙΣΙΣ στη Συρία. (Daily Sabah)

Δυστυχήματα και καταστροφές
Σε δυστύχημα με λεωφορείο στη Νότια Αφρική σκοτώνονται 35 άτομα. (News24)

Πολιτική και εκλογές
Στη Μαλαισία δεκάδες χιλιάδες κάτοικοι διαδηλώνουν στην πρωτεύουσα Κουάλα Λουμπούρ ζητώντας την παραίτηση του πρωθυπουργού Νατζίμπ Ραζάκ αναφορικά με την εμπλοκή του σε οικονομικό σκάνδαλο με πληρωμή στο λογαριασμό του πρωθυπουργού από ανώνυμους δωρητές. (BBC News)

Αθλητισμός
Την προτελευταία ημέρα του παγκοσμίου πρωταθλήματος στίβου, ο Αμερικανός Άστον Ίτον πετυχαίνει παγκόσμια επίδοση στο δέκαθλο με 9.045 βαθμούς, καταρρίπτοντας το δικό του ρεκόρ του 2012.(antenna.gr)

30 Αυγούστου 
Πόλεμος και επιθέσεις
Σαουδαραβική επέμβαση στην Υεμένη
Σε αεροπορικό πλήγμα της συμμαχίας με επικεφαλής τη Σαουδική Αραβία σκοτώνονται 36 εργαζόμενοι σε εργοστάσιο εμφιάλωσης ποτών στη βόρεια κυβερνητική επαρχία Χατζάχ της Υεμένης. (Reuters) 

Καταστροφές και δυστυχήματα
Από φωτιά σε συγκρότημα της Aramco στην πόλη Χομπάρ της Σαουδικής Αραβίας, σκοτώνονται τουλάχιστον 2 άτομα και άλλα 105 τραυματίζονται. (BBC)
Τουλάχιστον 20 νεκρούς και 50 αγνοουμένους άφησε ο τυφώνας Έρικα που έπληξε τη Δομινίκα. (Fox News)

31 Αυγούστου 
Κουλτούρα
Το Όρος Μακ Κίνλεϊ (από το 1917) παίρνει ξανά την παλιά του ονομασία Ντεναλί, με διάταγμα του Αμερικανού προέδρου Μπαράκ Ομπάμα. Πρόκειται για την ψηλότερη κορυφή στη Βόρεια Αμερική.(The New York Times)

Διεθνείς σχέσεις
Εφαρμογή της Συμφωνίας Μινσκ 2:
Οι ειδικές δυνάμεις της αστυνομίας συγκρούονται με διαδηλωτές οπλισμένους με πυροτεχνήματα και αυτοσχέδιες βόμβες έξω από το κτήριο του Κοινοβουλίου της Ουκρανίας στο Κίεβο, με αποτέλεσμα να σκοτωθεί ένας εθνοφρουρός και να τραυματιστούν περί τα 100 άτομα.
(Al Jazeera English Online) (The News Hub) (BBC)
Ένα πάρκο της Δαμασκού παίρνει το όνομά του από τον Βορειοκορεάτη αποβιώσαντα ηγέτη Κιμ Ιλ Σουνγκ.. (Al Jazeera English Online)

Επιστήμη και τεχνολογία
Σύμφωνα με μια νέα έρευνα, ο Ρινόκερος της Σουμάτρας θεωρείται πλέον ότι έχει εκλείψει στη Μαλαισία. Δεν έχει θεαθεί κανένα άγριο ζώο από το 2007. (MSN).

  08